गुड़गांव. गुड़गांव उद्योग और कारोबार की नगरी है, तो यहां की महिलाओं ने इन क्षेत्रों में भी धाक जमा रखी है। यहां आईटी-बीपीओ में दो तिहाई महिलाएं काम करती हैं। इस क्षेत्र में कंपनी चलाने में भी महिलाएं अहम भूमिका निभा रही हैं। विनीता ने बनाई देश की पहली साफ्टवेयर बनाने वाली कंपनी...
विनीता यादव ने प्राइम कॉल इंडिया लिमिटेड नाम से उन शुरुआती दौर में कॉल सेंटर चलाना शुरू किया जब गुड़गांव में कॉल सेंटर का चलन शुरू हुआ था और महिलाएं इससे दूर थी। उन्होंने वर्ष 2002 में दो सौ युवाओं के साथ कारोबार शुरू किया था। सफलता मिलती गई और वह आगे बढ़ती गई। इस कंपनी में एक हजार युवाओं जोड़ लिया। इंडिया में स्पेक्ट्रम डायलर नाम से साफ्टवेयर बनाने वाली वह पहली महिला थी, जिसके लिए उन्हें सिंगापुर, न्यूयॉर्क और हांगकांग में काफी काम मिला और सम्मानित हुई। विनीता का कहना है कि शुरुआती दौर में काम करने में काफी मुश्किलों का सामना करना पड़ा। इस क्षेत्र में पहले से ही जमे लोग हतोत्साहित करते थे, मगर वह हौसला नहीं हारी। आगे बढ़ते रही और सभी का साथ मिलता चला गया। आज इस क्षेत्र में दर्जनों महिलाएं अच्छा काम कर रही हैं।
नीति की किचन डिजायनिंग में है विदेशों तक में धाक...
नीति मक्कड़ एक सफल उद्यमी है और प्रधानमंत्री नरेंद्र मोदी के मेड इन इंडिया के सपने को पूरा कर रही हैं। हालांकि, नीति किचन डिजायनिंग के क्षेत्र में पहले से काम कर रही थी, मगर बीते दो वर्षों में उन्होंने कई ऐसी आधुनिक डिजाइन विकसित की, जिससे उनकी दुनिया में पहचान कायम हुई। वह इटली, फ्रांस, इंग्लैंड, जर्मनी आदि देशों के लिए मॉड्यूलर किचन डिजाइन करती हैं। एमजीएफ मॉल में उनका शॉप भी है। वह हाल ही में स्मॉल बिजनेस अवार्ड 2017 से सम्मानित हो चुकी हैं।
6 दवाइयों का पेटेंट करा चुकी हैं डाॅक्टर सिमी...
डॉ. सिमी सरीन ने दवाई बनाने के क्षेत्र में देश का नाम रौशन किया है। वह कैमिस्ट्री में पीएचडी हैं, साथ में एमबीए की भी पढ़ाई की हुई हैं। 20 वर्षों से दवाई बनाने वाली विभिन्न कंपनियों में काम कर चुकी हैं। रेनबैक्सी के साथ काम करते हुए उनके नाम से 6 दवाइयों का पेटेंट हो चुका है। फिलहाल, वह फार्म कंसल्टेंसी का काम कर रही हैं। वह प्रोफेशनल लाइफ के साथ ही घर-परिवार को भी पूरा महत्व देती हैं।
एक क्लब से जुड़ी हैं सभी...
इन दिनों आशु मलिक, मनीषा कौशिक, विनीता यादव, डॉ. सिमी सरीन, शुभ्रा जैन, नीति मक्कड़ और सोमाली घोष इनर व्हील क्लब से जुड़ी हैं। इस क्लब के माध्यम से सभी मिलकर सामाजिक कार्य करती हैं। मंगलवार को सभी ने क्लब के अंतर्गत महिला दिवस मनाया।
ये भी हैं शहर की शान...
-शुभ्रा जैन ने रियल एस्टेट इंटीरियर डिजाइन के क्षेत्र में अपनी पहचान बनाई है। वह इंडियन हिस्टोरिकल थीम पर डिजाइन करती है, जिसकी कई देशों में मांग हो रही है।
-आशु मलिक एक सफल पेंटर है, जिनकी पेंटिंग की थाइलैंड और हांगकांग में काफी मांग है। वह भारतीय इतिहास पर आधारित पेंटिंग करती हैं, जिसके लिए इन्हें कई बार सम्मानित भी किया जा चुका है।
-सोमाली घोष एक सफल उद्यमी हैं, जिन्होंने एचआर ट्रेनिंग और प्लेसमेंट के क्षेत्र में पहचान बनाई। युवाओं को एचआर क्षेत्र के लिए तैयार करके वह राष्ट्रीय कौशल विकास मिशन में योगदान दे रही हैं।
-सोहना रोड पर स्पेश आईटी टॉवर में ऑफिस है। वह युवाओं के कौशल विकास के साथ रोजगार दिलाने में सराहनीय भूमिका निभा रही हैं।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva